<classify> TEHRAN, Iran MAELFU ya miji na vijiji yameteketezwa na mafuriko yaliyoyakumbamaeneo ya Kusini mwa nchi hii naserikali imetahadharisha kutokea mengine katika mpaka na Irak ambako kuna mabwawana mito mingi. Mafuriko hayo ambayo yalianza tangu mweziMachi mwaka huu yameshasababisha vifo vya watu 70 na kuaribu miundo mbinu na kuwalazimisha maelfu ya watu kuyakimbia makazi yao katikamaeneo mbalimbali nchini hapa. Mapema mwishoni mwa wiki iliyopitaMaofisa wa Irak walilazimika kufunga mpaka wa Chazabeh, baada ya serikali ya hapa kupiga marufuku safari na biasharakatika Jimbo la Khuzestan lililopoKusini mwa nchi hii kutokana na wasiwasi wa kutokea mafuriko zaidi. Shirika la Habari nchini hapa,IRNA, liliripoti jana kwamba Mamlaka ya Mapato katika Jimbo hilo la Khuzestan, katikati mwa wiki iliyopitaliliziagiza kampuni za biashara kutumiampaka mwingine badala ya huo wa Kusini mwa nchi. Mito yetu na mabwawa yamejaamaji kwa asilimia 95 na tunatarajiakuibuka kwa mafuriko mengine,ilieleza taarifa ya mamlaka hiyo. Barabara zote za usafirishaji zinazopitiakaribu na mto wa Karkheh,zinatarajiakujaa maji na sisi kama mamlaka husika tunaagiza zichukuliwe hatua za dharuraili kukabiliana na wingi wa maji,iliongeza taarifa hiyo. Eneo hilo la Jimbo la Khuzestan,lina mito mikubwa mitatu ambayo inakatika katika vijiji na miji kadhaa ukiwamo mto wa Karoun ambao unapitia katikaJimbo la Ahvaz. Waziri wa Mambo ya Ndani, Abdoreza Rahmani Fazli anasema kwamba mafurikohayo yatakuwa yamewathiri watu wapatao 400,000 kati ya zaidi ya milioni 4.7 wanaoishi katikaJimbo hilo la Khuzestan. Alisema jana kwamba mafuriko mengine yanatarajiwakuyakumba maeneo ya Kaskazini Magharibi mwa nchi ukiwamo mji wa Mashhad.  <topic>: KIMATAIFA 